VIDENSCENTER OM BØRNEINDDRAGELSE OG UDSATTE BØRNS LIV

Workshop - Et fælles børnesyn

Denne workshop kan anvendes til at sætte fokus på og skabe refleksion over børnesynets betydning for arbejdet med inddragelse af børn og unge samt input til formulering af et fælles børnesyn.

Workshoppen kan med fordel gennemføres med deltagere på chef- og lederniveau, samt nøglemedarbejdere på tværs af fagområder.

Workshoppen vil med udgangspunkt i nedenstående drejebog have en varighed af 2 timer og 30 minutter, men det er muligt at justere tidsforbruget op og ned efter deltagerantal og ambitionsniveau.

|  |  |
| --- | --- |
| Formål | At sætte fokus på et fælles børnesyn, der skal være guidende for jeres praksis for inddragelse af børn og unge. |
| Mål | Deltagerne kan:* Opnå bevidsthed om betydning af individuelle værdier og et fælles børnesyn
* Afdække værdier, der kendetegner nuværende praksis
 |

|  |  |  |
| --- | --- | --- |
| **Aktivitet** | **Sådan gøres det** | **Husk** |
| **Trin 1** – 35 minutter |
| Hvad skal vi?10 minutter | Facilitator indleder med at præsentere formålet med workshoppen; fokus på et fælles børnesyn. |  |
| Hvorfor er vi her?15 minutter | Præsentation af børnesyn og børnesynets betydning for jeres inddragelsespraksis. | Du kan finde inspiration til oplæg om børnesyn [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/inddragelse-og-boernesyn) |
| Individuel refleksion10 minutter | Refleksionsøvelse: Kan du huske et eksempel på, hvor du selv blev inddraget som barn? | Inviter til at dele erfaringer fra den individuelle refleksion i plenum. |
| **Trin 2** – 40 minutter |
| Indledende drøftelser til formulering af børnesyn20 minutter | Hvilken forandring skal det fælles børnesyn skabe for børnene og de unge? Hvilke værdier ligger bag intentionerne – altså hvorfor dette børnesyn?Bliv gerne konkret på, hvordan børnene og de unge kan mærke, at I har et fælles børnesyn, fx oplevelse af mestring, viden om rettigheder mv.Husk – ikke kun fokus på forandring, men også hvad der skal fastholdes fra et eksisterende (formuleret eller ej) børnesynDrøft i grupper. Skriv på postits. | Post its/papkort |
| Opsamling20 minutter | Opsamling, fx ved at gruppere eller opstille hierarki og sammenhænge for de nedskrevne udsagn. | Hvis I ikke allerede har formuleret en vision for jeres inddragelsespraksis, så hent inspiration i [Workshop om Målhierarki](https://www.sbst.dk/Media/638784215553449301/Workshop1%20mlhierarki.pdf) |
| **Pause 15 minutter** |
| **Trin 3** – 30 minutter |
| Formulering af børnesyn30 minutter | Hvordan skal jeres børnesyn lyde? I kan fx lade jer inspirere af følgende:* Børns rettigheder?
* Børns liv i samfundet?
* Børns relationer til hinanden og voksne?
* Børns udvikling og kompetencer?

Børnesynet skal formuleres som sætninger, der kan guide ansattes adfærd. | Generelle eksempler på formuleringer i et børnesyn:Alle børn og unge er kompetente og skal ses som ligeværdige aktører med lige rettigheder, som eksperter i eget liv.Alle børn og unge skal have et liv, hvor der er plads, tid og ro til at være barn og ung, og hvor nære og tillidsskabende voksne giver barnet nærvær, omsorg og tryghed til at kunne lære og udvikle sig.Alle børn og unge har ret til at blive inddraget i alle forhold, der vedrører dem. Det er voksnes ansvar at sikre barnets bedste i både lovgivning og praksis |
| **Trin 4** – 30 minutter |
| Afrunding30 minutter | Afrunding og opsamling fx med udgangspunkt i nedenstående:* K**endetegner børnesynet tydeligt** jeres værdier?
* Kan børnesynet være **guidende** for den praksis I ønsker?
* Kan jeres børnesyn bidrage til jeres ønskede **forandringer** for børn og unge?

Aftal om og hvornår der skal være et opfølgende møde om, hvordan det fælles børnesyn bliver kendt og anvendt i organisationen. Aftal også hvem der har hvilke opgaver forud for dette møde. | Forslag til opmærksomhedspunkter ved det opfølgende møde:* Hvor (og hvor ofte) skal børnesynet præsenteres? Fx mødefora, introprogrammer, arbejdsgangsbeskrivelser m.m.
* Ordlyd fra børnesyn spredes både mundtligt (møder, oplæg mv.) og skriftligt (arbejdsgangsbeskrivelser mv.)
* Kulturbærer – hvem skal vi ”have fat i”, for at skabe den ønskede forandring?
 |

